Federico Moreno Torroba

Hi Federico Moreno Torroba (1891-1982) usa nga Espanyol nga kompositor, nga natawo ha Madrid.

Biyograpiya
Hi Moreno Torroba agsob igdugtong han zarzuela, usa nga tradisyonal nga Espanyol nga forma hin musika. Nagdirekta hiya hin pira nga mga kompanyiya hin opera, ngan pinaagi hini hi Moreno Torroba nagbulig han pagpakilala han zarzuela ngadto hin mga internasyonal nga mga magkirita.  Pero kilalado hi Torroba liwat tungod han iya mga ginkumposo para han klasikal nga sista.

Mga sinurat
Dugang han iya trabaho hin pagkonduk, nagkomposo hi Moreno Torroba hin damo nga mga sinurat, ha tradisyonal nga forma Espanyola ngan para han sala de konsyerto. Inmabot hiya han iya gidakoi nga kasikat han mga tuig han dekada 1930 pinaagi han mga sarswela nga Luisa Fernanda (1932) nganLa Chulapona (1934). Nagsurat gihapon hiya hin pira nga mga opera.  Han mga iya sinurat nga opera, an La Virgen de Mayo (1925) ngan anEl Poeta 1980, amo an pinakasikat.  Dida han opera nga El Poeta, hi Plácido Domingo an nagkapot han titulo nga papel.

Moreno Torroba, Federico
Moreno Torroba, Federico